
LĒMUMS
Tukumā 

2026. gada 25. jūnijā							Nr. TND/1-1.1/26/301 
(prot. Nr. 6, 28. §)

Par pašvaldības nekustamā īpašuma – dzīvokļa īpašuma Alīnes ielā 2 - 4, Tukumā, Tukuma novadā, otrās izsoles rezultātiem un trešās izsoles noteikumu apstiprināšanu

[bookmark: _Hlk230018066]Tukuma novada domes Īpašumu apsaimniekošanas un privatizācijas komisijas (turpmāk  – Komisija) no 2026. gada 15. aprīļa līdz 2026. gada 15. maijam pašvaldības nekustamā īpašuma, kas sastāv no dzīvokļa īpašuma Alīnes ielā 2 - 4, Tukumā, Tukuma novadā, kadastra numurs 9001 900 4553, 69,5 m2 platībā, kopīpašuma 677/7818 domājamās daļas no būves ar kadastra apzīmējumu 9001 008 0317 004, kopīpašuma 677/7818 domājamās daļas no būves ar kadastra apzīmējumu 9001 008 0317 005, kopīpašuma 677/7818 domājamās daļas no būves ar kadastra apzīmējumu 9001 008 0414 001, kopīpašuma 677/7818 domājamās daļas no būves ar kadastra apzīmējumu 9001 008 0414 002 (turpmāk – Nekustamais īpašums), rīkotā otrā elektroniskā izsole atzīstama par nenotikušu, jo izsolei nav autorizēts neviens izsoles dalībnieks.
Publiskas personas mantas atsavināšanas likuma 31. panta pirmā daļa noteic, ja neviens pircējs nav pārsolījis izsoles sākumcenu, izsole ar augšupejošu soli atzīstama par nenotikušu, un 32. panta otrās daļas 1. punkts noteic, ka pēc otrās nesekmīgās izsoles institūcija, kas organizē nekustamā īpašuma atsavināšanu (9. pants), var rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas.
Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa”, reģistrācijas numurs 40003554692, turpmāk – SIA “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2025. gada 12. novembra vērtējumu Nekustamā īpašuma tirgus vērtība ir 17 200,00 euro (septiņpadsmit tūkstoši divi simti euro).
Ar Tukuma novada domes 2025. gada 18. decembra lēmumu Nr. TND/1-1.1/25/943 “Par pašvaldības nekustamā īpašuma – dzīvokļa īpašuma Alīnes ielā 2 - 4, Tukumā, Tukuma novadā, atsavināšanu un izsoles noteikumu apstiprināšanu” (prot. Nr. 24, 34. §) noteikta pirmās izsoles sākumcena (nosacītā cena) 17 700,00 euro (septiņpadsmit tūkstoši septiņi simti euro).
Ar Tukuma novada domes 2026. gada 26. marta lēmumu Nr. TND/1-1.1/26/133 “Par pašvaldības nekustamā īpašuma – dzīvokļa īpašuma Alīnes ielā 2 - 4, Tukumā, Tukuma novadā, izsoles rezultātiem un otrās izsoles noteikumu apstiprināšanu” (prot. Nr. 3, 26. §) noteikta otrās izsoles sākumcena (nosacītā cena) 14 160,00 euro (četrpadsmit tūkstoši viens simts sešdesmit euro).
Pamatojoties uz minēto, Komisija 2026. gada 5. jūnija sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu rīkot Nekustamā īpašuma trešo elektronisko izsoli, samazinot pirmās izsoles sākuma cenu (nosacīto cenu) par 60 procentiem un iesakot noteikt trešās izsoles sākuma cenu 7 080,00 euro (septiņi tūkstoši astoņdesmit euro).
Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu un Publiskas personas mantas atsavināšanas likuma 31. panta pirmo daļu un 32. panta otrās daļas 1. punktu, ņemot vērā Komisijas 2026. gada 5. jūnija lēmumu, Tukuma novada dome nolemj:

1. atzīt Komisijas no 2026. gada 15. aprīļa līdz 2026. gada 15. maijam rīkoto Nekustamā īpašuma otro izsoli par nenotikušu,

2. uzdot Komisijai rīkot Nekustamā īpašuma trešo elektronisko izsoli ar augšupejošu soli, nosakot Nekustamā īpašuma sākumcenu 7 080,00 euro (septiņi tūkstoši astoņdesmit euro),

3. apstiprināt Nekustamā īpašuma trešās izsoles noteikumus Nr. 44 (pielikumā),

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.



Domes priekšsēdētājs						Gundars Važa

